มุมมอง ดร.วิศิษฐ์ (25-29 กันยายน 2560) - FINNOMENA
มาแล้วครับบทความ มุมมอง ดร.วิศิษฐ์ ประจำสัปดาห์นี้ มาดูกันว่ามีประเด็นอะไรน่าสนใจบ้าง แล้วมุมมองต่อตลาดหุ้นไทยนั้นเป็นอย่างไร
26 ก.ย. 2560

มุมมอง ดร.วิศิษฐ์ (25-29 กันยายน 2560)
ตัวเลข Dot Plots หลังการประชุม Fed ในช่วงวันที่ 19-20 ก.ย. ที่ผ่านมา ยืนยันถึงการปรับขึ้นอัตราดอกเบี้ยอีก 1 ครั้งในช่วงที่เหลือของปีนี้ และอีก 3 ครั้งในปีหน้า
FED และ BOE จะยังคงดำเนินนโยบายทางการเงินที่เข้มงวดต่อไป หรือคงทิศทางของดอกเบี้ยขาขึ้น ในขณะที่ BOJ ยังคงกรอบเวลาสำหรับการบรรลุเป้าหมายอัตราเงินเฟ้อที่ 2% และคงระดับการเข้าซื้อพันธบัตรรัฐบาลที่ 80 ล้านล้านเยนต่อปี ส่งผลให้การทำ Yen Carry Trade จะยังคงเกิดขึ้นต่อไป และ Fund Flow อาจจะเข้าประเทศไทยภายหลัง
ซึ่งจะเห็นว่า ECB และ BOJ จะมีมาตราการทางการเงินตรงข้ามกับ FED และ BOE
คาดการประชุมคณะกรรมการนโยบายการเงิน หรือ กนง. ในวันที่ 27 ก.ย.นี้ จะมีมติคงอัตราดอกเบี้ยที่ร้อยละ 1.5
จับตาวันที่ 25 ก.ย. – 29 ก.ย. นี้ ที่ประเทศสหรัฐฯ อาจจะมีการถกร่างนโยบายการปฏิรูปภาษีของสหรัฐ (US Tax Reform) และอาจรวมถึง Home Investment Act (HIA) ซึ่งอาจรวมถึงการลดภาษีนิติบุคคล ลดภาษีบุคคลธรรมดา และลดภาษีเงินโอนกลับของบริษัทสหรัฐที่มีถิ่นฐานนอกสหรัฐ ซึ่งอาจส่งผลให้เกิดความผันผวนของอัตราดอกเบี้ยและอัตราแลกเปลี่ยน โดยหาก US Yields และ USD ปรับตัวแข็งค่าขึ้น อาจจะส่งผลกดดันตลาดหุ้นเกิดใหม่
ปัจจัยบวกสำหรับตลาดหุ้นไทย: 1. การค้าโลกปรับตัวดีขึ้น 2. การส่งออกขยายตัวเร็วที่สุดในรอบ 55 เดือนในเดือน ส.ค. และ 3. การนำเข้าขยายตัว + 14.9% YoY บ่งบอกถึงหุ้นกลุ่มการบริโภคภายในจะฟื้นตัว
ยังคงชอบหุ้นกลุ่ม Logistic กลุ่ม Utility และกลุ่มโรงกลั่น ที่ Undervalue และกลุ่มเช่าซื้อที่ Undervalue
ที่มาบทความ : www.facebook.com/Trinitysecuritiesgroup
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้